14. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 316655/18974 της 4/17 Ιαν. 1972 (ΦΕΚ Β΄ 40) Περί εκδόσεως επαγγελματικών αδειών δια τας λαϊκάς αγοράς. Κυρούντες την υπ’ αριθ. 11/4.6.71 πράξιν του Διοικητικού Συμβουλίου του Ταμείου Λαϊκών Αγορών και συμπληρούντες την υπ’ αριθ. 190274/18658/19.9.1970 απόφασιν του Υπουργείου Εμπορίου, ορίζομεν ότι: 1.Eφεξής θα εκδίδωνται υπό του Ταμείου Λαϊκών Αγορών άδειαι δι’ άσκησιν επαγγέλματος εν αυταίς προς πώλησιν μόνον οπωροκηπευτικών ειδών, γεωμήλων, κρομμύων, ωών, νωπών ιχθύων, πηλίνων ειδών (γλαστρών), ανθέων και φυτών. 2.Απαγορεύεται του λοιπού η έκδοσις αδειών δια τας λαϊκάς αγοράς προς πώλησιν ειδών ως. παντοπωλείου, ξηρών καρπών, μπαχαρικών κλπ., υαλικών, υδραυλικών κλπ. (γενικώς ειδών κιγκαλερίας), πλαστικών, νάϋλον (παντός είδους), ψιλικών και ετοίμων ενδυμάτων, υποδημάτων (παντός τύπου), υφασμάτων, νημάτων, σαρώθρων και βάμβακος. 3.Μεταβίβασις αδειών εκ των εν τη προηγουμένη παραγράφω περιλαμβανομένων επαγγελμάτων, απαγορεύεται δι’ οιονδήποτε λόγον, μη εξαιρουμένης και της περιπτώσεως θανάτου του ή της αδειούχου, κατόχου τοιαύτης αδείας. Η υπ’ αριθ. 302264/12969/18.8.1971 απόφασις του Υπουργείου Εμπορίου ως και πάσα προγενεστέρα τοιαύτη αντικειμένη τη παρούση καταργείται. Η παρούσα δημοσιευθήτω δια της Εφημερίδος της Κυβερνήσεως. 